Translate the text from Welsh to English.



 
Wrth baratoi Cyllideb ddrafft 2019\-20, roedd y Cabinet yn sylweddoli bod yr awdurdodau lleol yn wynebu pwysau gwirioneddol ac roeddem yn gadarn yn ein hymrwymiad i wneud popeth a allem i’w gwarchod rhag effeithiau gwaethaf polisi cyni niweidiol Llywodraeth y DU, sydd yn ei nawfed flwyddyn. 


Pan basiwyd Cyllideb derfynol 2018\-19 gan y Cynulliad Cenedlaethol ym mis Ionawr 2018, roedd yr awdurdodau lleol yn wynebu gostyngiad o 1% yn y grant cynnal refeniw ar gyfer 2019\-20 – roedd hynny’n gyfystyr â gostyngiad ariannol o £43m.


Fe wnaethom ni weithio’n galed wrth baratoi Cyllideb ddrafft 2019\-20 i leihau’r gostyngiad hwnnw yng nghyllid y grant cynnal refeniw i lai na £15m (sy’n gyfystyr â gostyngiad o 0\.3% yn y grant). Sefydlwyd ‘llawr’ hefyd er mwyn sicrhau na fyddai unrhyw awdurdod yn wynebu gostyngiad o mwy na 1% yn ei gyllid.


Roedd y Gyllideb ddrafft hefyd yn darparu £84m o refeniw ychwanegol ar ffurf grantiau arbennig a ffrydiau ariannu eraill i lywodraeth leol, ar wahân i’r grant cynnal refeniw. 


Yn gyffredinol, roedd hwn yn dal yn setliad heriol i’r awdurdodau lleol ac fe wnaethom ymrwymiad y byddai llywodraeth leol yn flaenoriaeth allweddol ar gyfer unrhyw gyllid ychwanegol yn dilyn Cyllideb yr Hydref gan Lywodraeth y DU fis diwethaf. Mae llywodraeth leol wedi bod yn ganolog i’n hystyriaethau wrth inni fynd ati, yn ystod yr ychydig wythnosau diwethaf, i weithio drwy fanylion Cyllideb yr Hydref y DU a’r goblygiadau o ran ein cynigion gwario.


Heddiw, gallaf gadarnhau pecyn o gynigion cyllido ychwanegol ar gyfer lywodraeth leol, a fydd yn cael eu cynnwys yn y Gyllideb derfynol.


Yn 2018\-19:


* Pecyn untro o hyd at £6m o refeniw a chyfalaf i helpu tuag at y costau atgyweirio a glanhau yn dilyn Storm Callum;
* £4m o refeniw ychwanegol tuag at bwysau gofal cymdeithasol yn 2018\-19\. Mae hyn yn golygu bod cyfanswm o £14m o gyllid ychwanegol wedi’i roi ar gyfer pwysau gofal cymdeithasol yr hydref hwn – sef y swm canlyniadol llawn o’r cyllid gofal cymdeithasol “brys” a gyhoeddwyd ar gyfer Lloegr yng Nghyllideb hydref y DU;
* £7\.5m o refeniw i helpu awdurdodau lleol â phwysau’r costau sydd ynghlwm wrth roi’r dyfarniad cyflog i athrawon ar waith; a
* £50m o gyfalaf ychwanegol ar gyfer cronfa cyfalaf cyffredinol yr awdurdodau lleol – dyma randaliad cyntaf y £100m o gynnydd i’r gronfa cyfalaf cyffredinol dros dair blynedd.


Yn 2019\-20:


* £13m yn ychwanegol i’r grant cynnal refeniw i roi setliad arian gwastad i lywodraeth leol;
* £1\.2m i godi’r llawr cyllido fel nad oes unrhyw awdurdod lleol yn wynebu gostyngiad o fwy na 0\.5%;
* £7\.5m arall i helpu awdurdodau lleol tuag at bwysau’r costau sydd ynghlwm wrth roi’r dyfarniad cyflog i athrawon ar waith;
* Dyrannu’r swm canlyniadol llawn o £2\.3m o Gyllideb hydref y DU ar gyfer gwasanaethau gofal cymdeithasol i blant – i helpu i atal plant rhag gorfod mynd i ofal; a
* £30m o gyfalaf ychwanegol ar gyfer cronfa cyfalaf cyffredinol yr awdurdodau lleol \- dyma ail gyfandaliad y £100m o gynnydd i’r gronfa cyfalaf cyffredinol dros dair blynedd.


Yn 2020\-21:


* £20m o gyfalaf ychwanegol i gronfa cyfalaf cyffredinol yr awdurdodau lleol \- dyma drydydd cyfandaliad y £100m o gynnydd i’r gronfa cyfalaf cyffredinol dros dair blynedd.


Gyda’i gilydd, mae’r mesurau hyn yn creu pecyn sy’n werth £141\.5m o refeniw a chyfalaf ychwanegol i lywodraeth leol dros dair blynedd (2018\-19 i 2020\-21\).


Byddwn hefyd:


* Yn parhau i drafod gyda llywodraeth leol er mwyn bwrw ymlaen â chronfa fuddsoddi newydd mewn tai er mwyn rhyddhau safleoedd mawr ar gyfer eu datblygu, gyda chyfuniad o gyfalaf a chyfalaf trafodiadau ariannol o hyd at £15m;
* Yn cynyddu cyfradd ymyrraeth Llywodraeth Cymru ar gyfer cynlluniau cyfalaf o dan Fand B y Rhaglen Ysgolion ac Addysg ar gyfer yr 21ain Ganrif; a
* Yn ysgrifennu at y Canghellor, ar y cyd â Chymdeithas Llywodraeth Leol Cymru, i ailadrodd ein galwadau ar i Lywodraeth y DU ariannu’n llawn y cynnydd yn y costau i gyflogwyr yn sgil newidiadau i bensiynau.


Bydd y pecyn ychwanegol arfaethedig ar gyfer llywodraeth leol yn 2019\-20 a 2020\-21 yn cael ei adlewyrchu yng Nghyllideb derfynol 2019\-20, sydd i’w chyhoeddi ar 18 Rhagfyr ac a fydd yn amodol ar gael ei chymeradwyo gan y Cynulliad Cenedlaethol. 


 


 







Translation:


 
In preparing the draft Budget 2019\-20, the Cabinet recognised the real pressures local authorities are facing and were resolute in our commitment to do all we could to protect them from the worst effects of the UK Government’s damaging policy of austerity as we entered this ninth year of austerity.  


When the National Assembly passed the final Budget 2018\-19, in January 2018, local authorities were facing a 1% reduction in the revenue support grant (RSG) for 2019\-20 – this was equivalent to a cash reduction of £43m. 


We worked hard during the preparation of the draft Budget 2019\-20 to reduce that cut in funding in the RSG to less than £15m (equivalent to a reduction of 0\.3% in the RSG). We also put in place a floor to ensure no authority would face a reduction in funding of more than 1%.  


The draft Budget also provided £84m of additional revenue in special grants and other funding streams for local government outside the RSG.


This was still a challenging settlement overall for local authorities and we committed to local government being a key priority for any additional funding following the UK Autumn Budget last month. Local government has been at the heart of our considerations as we have worked through the detail of the UK Autumn Budget on our spending proposals over the last few weeks.


Today, I can confirm a package of additional funding proposals for local government, which will be included in the final Budget.  


In 2018\-19:


* A one\-off package of revenue and capital of up to £6m to help to meet the repair and clean\-up costs associated with Storm Callum;
* An extra £4m revenue to meet social care pressures in 2018\-19\. This brings the extra funding for social care pressures to £14m this autumn – the full consequential from the “emergency” social care funding announced for England in the UK Autumn Budget;
* £7\.5m revenue to help local authorities meet the cost pressures associated with implementing the teachers’ pay award; and
* An extra £50m capital for local authorities’ general capital fund – this is the first instalment of a £100m increase over three years to the general capital fund.


In 2019\-20:


* An additional £13m in the revenue support grant to provide local government with a cash flat settlement;
* £1\.2m to raise the funding floor so no local authority faces a reduction of more than 0\.5%;
* A further £7\.5m to help local authorities meet the cost pressures associated with implementing the teachers’ pay award;
* Allocating the full £2\.3m consequential from the UK Autumn Budget for children’s social services – to help prevent children from being taken into care; and
* An extra £30m capital for the local authorities’ general capital fund – this is the second instalment of a £100m increase over three years to the general capital fund.


In 2020\-21:


* An extra £20m capital for the local authorities’ general capital fund – this is the third instalment of a £100m increase over three years to the general capital fund.


Together, these measures represent a package worth an extra £141\.5m in revenue and capital for local government over three years (2018\-19 to 2020\-21\).


We will also:


* Continue discussions with local government to take forward a new housing investment fund to unlock largescale sites for development with a combination of capital and financial transactions capital of up to £15m;
* Increase the Welsh Government’s intervention rate for capital schemes under the Band B of the 21st Century Schools and Education Programme; and
* Write jointly with the WLGA to the Chancellor to repeat our calls for the UK Government to fully fund the increased costs to employers associated with changes to pensions.


The additional proposed package for local government for 2019\-20 and 2020\-21 will be reflected in the final Budget 2019\-20, which will be published on 18 December and is subject to agreement by the National Assembly.